**Multimodal lyrikkmontasje 1 STA april 2015**

**A. PRESENTER ET DIKT**

Presenter din opplevelse av et selvvalgt dikt. Formålet med lyrikkmontasjen er å formidle diktets tema og stemming ved bruk av flere modaliteter: bilder, lyd (musikk og tale), verbaltekst.

Dere jobber individuelt eller i par. Om dere er to, må begge lese inn fremføring av diktet.

Lengde: to-tre minutter

Leveres før timen er slutt **torsdag 23. april**.

Presentasjonsverktøy: Photo story (alternativt PowerPoint, Moviemaker, Prezi)

**Kompetansemål:**

* kombinere auditive, skriftlige og visuelle uttrykksformer og bruke ulike digitale verktøy i presentasjoner (muntlig kommunikasjon)
* tolke og vurdere sammenhengen mellom innhold, form og formål i sammensatte tekster
* bruke ulike estetiske uttrykksformer i sammensatte tekster
* vurdere og revidere egne tekster ut fra faglige kriterier

|  |  |  |  |
| --- | --- | --- | --- |
| **VURDERINGS-KRITERIER** | **Under middels** | **Middels** | **Over middels** |
| **Innhold**  **Diktet** | Estetiske uttrykksformer fremhever i noe grad diktets tema og stemning | Estetiske uttrykksformer fremhever diktets tema og stemning | Estetiske uttrykksformer fremhever diktets tema og stemming på en gjennomført og god måte |
| **Presentasjons-teknikk** | Noe utydelig diksjon og/eller lavt  Viser lite innlevelse | Ganske god diksjon og tilpasset volum og tempo  Ord er betonet, pauser er lagt inn  Viser noe innlevelse | God diksjon og godt tilpasset volum og tempo  Ord er betonet, og pauser lagt inn på en svært god måte  Viser god innlevelse |
| **Bruk av presentasjons-verktøy** | Noe relevant bruk av presentasjonsverktøy | Hensiktsmessig bruk av presentasjonsverktøy  Minimalt ortografiske feil | Overbevisende og sikker bruk av presentasjonsverktøy  Feilfri ortografi |

**B. REFLEKSJONSNOTAT**

Begrunn valgene dine i en sammenhengende tekst.

* Hvordan har du valgt å bruke verbalspråk i den multimodale teksten?
* Hvordan har du valgt å utforme skriften?
* Hvilke andre modaliteter har du valgt å bruke, og for hvilket formal?
* Hvordan har du tenkt at samspillet mellom modalitetene skal fungere?
* Hvordan vurderer du ditt eget arbeid?

Leveres i Fronter **innen 27. april.**

**Hvordan lage en digital fortelling med Photo story**

Last ned Photo Story 3 for Windows her: <http://www.microsoft.com/en-us/download/confirmation.aspx?id=11132>

Du finner mange fine bakgrunnsbilder her: <http://windows.microsoft.com/nb-no/windows/wallpaper>

**Photo story** er et gratisprogram du kan bruke til å lage digitale fortellinger med bilder. Du kan

* importere bilder
* lage lysbildevisning
* lage bevegelse
* lage fortelling
* legge på musikk
* redigere bilder
* rotere bilder
* panorere
* zoome
* lage ditt eget lydspor
* mye mer

## Redigere

Du kan redigere en fortelling du allerede har begynt på, eller du kan lage en ny. Du kan fjerne røde øyne, rotere bildet, beskjære og mer til.

## Anbefaling

Fortellingen kan fort bli stor, bilder og lyd tar mye lagringsplass. Det kan være fornuftig å begrense seg til 2–3 minutter eller 10–20 bilder.

## Bevegelse

”Customize Motion” gjør det mulig å zoome inn og ut og lage andre effekter for bilder. Med disse verktøyene kan du derfor lage en fortelling som gir en opplevelse av bevegelse, som en film.

## Tale

Med en mikrofon kan du lese inn kommentarer eller tale til bildene. Det er lurt å skrive manus først. Det er også lurt å trene seg på talen før innspilling. Du kan spille inn talen så mange ganger du vil.

## Musikk

Det finnes verktøy for å velge musikk dersom du ønsker det. Musikk kan brukes som effekt og lydkulisse for bildevisningene. Det kan være fornuftig å dempe musikken når det er tale samtidig. Dette kan du regulere. Instrumental musikk er best.

## Lagring og bruk

Du bør lagre ofte, slik at du ikke mister verdifullt arbeid. Du kan velge hvor høy kvalitet du vil ha når du lagrer filene. Velger du beste kvalitet, vil filene samtidig ta stor plass.

**Fremgangsmåte for bruk av Photo story til lyrikkmontasje**

1. Finn dikt, les det flere ganger for å få en forståelse for tema og innhold
2. Finn bilder og stemning i diktet
3. Last opp bilder du vil bruke i en egen mappe
4. Legg til verbaltekst på bildene
5. Spill inn tale (fremfør diktet)
6. Legg til musikk: bør være instrumental, og må ikke overskygge talen
7. Det første bildet skal oppgi:
   1. diktets tittel
   2. lyriker
   3. utgivelse
8. Det siste bildet skal oppgi:
   1. hvem som har laget lyrikkmontasjen
   2. hva slags musikk vi hører og hvem som har laget den
   3. nettadresser til bildene dere har brukt
9. Rediger
10. Ferdigstill